section_heading: Infrastruktura
paragraph_text: Međunarodni promet ostvaruje se preko međunarodne pomorske luke (Luka Aiwo) i međunarodne zračne luke (Zračna luka Nauru). Let iz Europe (Frankfurta) do Yarena, uz stajanja traje oko 30 sati. U prosincu 2005. godine, jedini zrakoplov Air Naurua (današnjeg imena Our Airline) zaplijenjen je u Melbourneu zbog neplaćanja dugova. Zbog toga je ova otočna država praktički bila izolirana sve do rujna 2006. godine, kada je uz financijsku pomoć Tajvana uspjela kupiti rabljeni Boeing 737. Ova financijska pomoć pružena je Nauruu zbog diplomatskog priznavanja Tajvana, umjesto NR Kine.<ref>Taiwan Switch Keeps Air Nauru Flying